13.1.2022
RO
Jurnalul Oficial al Uniunii Europene
(10)
Decizia de punere în aplicare (UE) 2021/2315 a aprobat planurile de monitorizare a reziduurilor pentru produsele de acvacultură prezentate de Belize, Brunei, Cuba, Guatemala, Mozambic, Noua Caledonie, Nicaragua, Nigeria, Tanzania și Venezuela, în măsura în care ele se aplică subcategoriei „Crustacee”.
Prin urmare, este necesar să se modifice anexa IX la Regulamentul de punere în aplicare (UE) 2021/405, pentru a reflecta aprobarea respectivă.
Respectivele țări terțe au fost informate în mod corespunzător.
(11)
Decizia de punere în aplicare (UE) 2021/2315 a aprobat planul de monitorizare a reziduurilor pentru produsele de acvacultură prezentat de Iran, în măsura în care el se aplică subcategoriilor „Produse din pești cu înotătoare (caviar)” și „Crustacee”.
Întrucât Iranul a furnizat dovezi și garanții suficiente că îndeplinește cerințele legislației Uniunii pentru introducerea în Uniune a transporturilor de produse din pești cu înotătoare (caviar) și de crustacee din acvacultură, este necesară modificarea mențiunii privind această țară din lista țărilor terțe sau a regiunilor din acestea autorizate pentru introducerea în Uniune a transporturilor de anumite produse pescărești, prevăzută în anexa IX la Regulamentul de punere în aplicare (UE) 2021/405.
Iranul a fost informat în mod corespunzător.
(12)
Decizia de punere în aplicare (UE) 2021/2315 a retras aprobarea planului de monitorizare a reziduurilor prezentat de Oman pentru peștii cu înotătoare.
Prin urmare, Omanul trebuie să fie eliminat din lista țărilor terțe sau a regiunilor din acestea autorizate pentru introducerea în Uniune a transporturilor de anumite produse pescărești, prevăzută în anexa IX la Regulamentul de punere în aplicare (UE) 2021/405.
Omanul a fost informat în mod corespunzător.
(13)
Anexa XI la Regulamentul de punere în aplicare (UE) 2021/405 stabilește lista țărilor terțe sau a regiunilor din acestea autorizate pentru introducerea în Uniune a transporturilor de pulpe de pui de baltă și de melci.
Georgia și Rusia trebuie să fie adăugate în lista respectivă pentru melci, deoarece au furnizat dovezi și garanții adecvate că îndeplinesc cerințele legislației Uniunii pentru introducerea în Uniune a transporturilor de astfel de mărfuri.
(14)
Decizia 2007/82/CE a Comisiei (7) impune statelor membre să interzică importul din Guineea al tuturor produselor pescărești destinate consumului uman.
Comisia a efectuat un audit în Guineea în 2019 pentru a evalua sistemele de control existente care reglementează produsele pescărești destinate consumului uman și exportului în Uniune.
La 7 mai 2021, Comisia a informat Guineea că informațiile furnizate erau satisfăcătoare și că auditul din 2019 a fost încheiat cu succes.
Prin urmare, Decizia 2007/82/CE trebuie să fie abrogată.
Având în vedere rezultatul auditului, este necesar ca Guineea să fie inclusă în continuare în lista din anexa IX la Regulamentul de punere în aplicare (UE) 2021/405 ca țară terță autorizată pentru introducerea în Uniune a transporturilor de pește sălbatic capturat care nu a făcut obiectul niciunei operațiuni de preparare sau prelucrare, altele decât decapitarea, eviscerarea, refrigerarea sau congelarea.
(15)
Prin urmare, anexele III, VIII, IX și XI la Regulamentul de punere în aplicare (UE) 2021/405 trebuie să fie modificate în consecință.
(16)
Din motive de coerență cu Decizia 2011/163/UE și în interesul securității juridice, prezentul regulament trebuie să intre în vigoare în regim de urgență.
(17)
Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTUL REGULAMENT:
Articolul 1 Anexele III, VIII, IX și XI la Regulamentul de punere în aplicare (UE) 2021/405 se înlocuiesc cu textul din anexa la prezentul regulament.
Articolul 2 Decizia 2007/82/CE se abrogă.
(7) Decizia 2007/82/CE a Comisiei din 2 februarie 2007 privind măsurile de urgență în vederea suspendării importurilor de produse pescărești destinate consumului uman, provenite din Republica Guineea (JO L 28, 3.2.2007, p. 25).
L 8/3